हार्दिक पटेल ने अस्पताल से छुट्टी लेने से पहले उनके समर्थकों से रविवार शाम तक पारणा करने की अपील की। पाटीदार नेता ने कहा कि उनका अनशन जारी है वहीं समर्थकों से अपील की कि वे सभी अपने माता-पिता के हाथों पारणा कर लें। उन्होंने कहा कि अस्पताल आकर उन्हें उपचार लेना पड़ा, लेकिन अनशन जारी है। यह लड़ाई जारी है। पाटीदारों को आरक्षण, किसानों की कर्जमाफी, पाटीदार नेता अल्पेश कथीरिया की जेल से रिहाई की मांग पूरी नहीं होने तक अनशन जारी रहेगा।